stanford-oval/wikipedia huggingface dataset:
Arbeidernes ungdomsfylking
Historia

Työväenpuolueelle perustettiin nuorisoliitto jo vuonna 1903. Nykyisen AUF:n katsotaan syntyneen vuonna 1927, kun työväenpuolue ja siitä vuonna 1921 irtautunut maltillisempi sosiaalidemokraattinen työväenpuolue uudelleenyhdistyivät ja niiden nuorisoliitot yhdistettiin.
AUF oli kasvoi voimakkaasti 1930-luvulla, ja vuonna 1938 sillä oli 33 000 jäsentä. Natsi-Saksan miehitetettyä Norjan sekä työväenpuolue että sen nuorisojärjestö olivat kiellettyinä vuosina 1940–1945. Monet AUF:n jäsenet osallistuivat vastarintatoimintaan. Sodan jälkeen AUF kasvoi entisestään, ja sillä oli hetkellisesti jopa 50 000 jäsentä.
1950-luvulla nuorisojärjestö noudatti melko tarkasti työväenpuolueen linjaa, mutta 1960-luvulla sen jäsenistö alkoi painottua opiskelijoihin, ja ”vuoden 1968 sukupolvi” alkoi vaatia emopuolueeltaan radikaalimpaa politiikkaa, etenkin ulkopolitiikan saralla. AUF vastusti Vietnamin sotaa ja Norjan Nato-jäsenyyttä sekä tuki palestiinalaisia. 1970-luvun alussa AUF vastusti Norjan liittymistä Euroopan yhteisöön, ja kun jäsenyys torjuttiin kansanäänestyksessä 1972, jäsenyyttä kannattanut työväenpuolueen pääministeri Trygve Bratteli erosi.
1970-luvun puolivälistä lähtien AUF lähentyi taas työväenpuoluetta, osittain koska molemmat olivat heikentyneet ja tarvitsivat toisiaan (työväenpuolue oli menettänyt kannatusta uudelle sosialistiselle vasemmistopuolueelle ja AUF sen nuorisojärjestölle SU:lle). Myöhemmin pitkäaikaisena pääministerinä toimineen Jens Stoltenbergin johtaessa AUF:ää 1980-luvun lopulla luovuttiin jopa Naton vastustamisesta (Stoltenbergistä itsestään tuli myöhemmin Naton pääsihteeri).
1990-luvulla AUF alkoi ajaa ympäristöasioita huomattavasti ponnekkaammin kuin työväenpuolue, ja tämä ero on siitä lähtien leimannut nuorisojärjestön ja emopuolueen suhteita. Vuoden 1994 kansanäänestyksessä AUF vastusti jälleen EU-jäsenyyttä, ja jäsenyyttä ajanut emopuolue kärsi taas tappion.
Vuonna 1995 paljastui, että AUF:n Oslon-paikallisosasto oli vääristellyt jäsenmääriään saadakseen enemmän rahallista tukea. Paljastuksen jälkeen asiaa alettiin tutkia laajemmin ja vastaavanlaisia käytäntöjä paljastui muistakin nuorisojärjestöistä, mutta vain AUF:n osalta ne johtivat tuomioihin.
Utøya

AUF sai vuonna 1950 lahjoituksena Oslon luoteispuolella Tyrifjorden-järvessä sijaitsevan Utøyan saaren, jossa se on siitä lähtien järjestänyt koulutuksia ja leirejä.
Utøya > Heinäkuun 2011 terrori-isku

AUF:n kesäleiri vuonna 2011 joutui äärioikeistolaisen terrori-iskun kohteeksi, ja saarella kuoli ammuskelussa 69 ihmistä sekä loukkaantui 66, pääosin nuoria AUF:n jäseniä.
AUF on kuitenkin jatkanut kesäleirien järjestämistä Utøyalla, jonne on pystytetty iskun uhreja kunnioittava muistomerkki. Vuonna 2021 kaksi terrori-iskusta selviytynyttä, Tonje Brenna ja Jan Christian Vestre, nousi ministereiksi Støren hallitukseen. Myös nykyinen AUF:n puheenjohtaja Astrid Hoem oli Utøyalla iskun aikana
Johtajat

| --- | --- |
 Trygve Bratteli (1945–1946)  Rolf Åkervik (1946–1949)  Frank Andersen (1949–1952)  Ivar Mathiesen (1952–1955)  Reidar Hirsti (1955–1958)  Bjartmar Gjerde (1958–1961)  Reiulf Steen (1961–1964)  Ola Teigen (1964–1969)  Hans Raastad (1969–1971)  Bjørn Tore Godal (1971–1973)  Rune Gerhardsen (1973–1975)  Sissel Rønbeck (1975–1977)  Thorbjørn Jagland (1977–1981) :  Egil Knudsen (1981–1985)  Jens Stoltenberg (1985–1989)  Turid Birkeland (1989–1992)  Trond Giske (1992–1996)  Anniken Huitfeldt (1996–2000)  Eva Kristin Hansen (2000–2002)  Gry Larsen (2002–2006)  Martin Henriksen (2006–2010)  Eskil Pedersen (2010–2014)  Mani Hussaini (2014–2018)  Ina Libak (2018–2020)  Astrid Hoem (2020–)
Aiheesta muualla

Kuvia tai muita tiedostoja aiheesta Arbeidernes ungdomsfylking Wikimedia Commonsissa
Järjestön kotisivut (norjaksi)
AUF:n jäseniä osallistumassa kesäleirille Tanskassa vuonna 1947.
AUF juhlimassa työväenpuolueen vaalivoittoa lokakuussa 2021.
Utøyan kesäleirin osallistujia vuonna 2018.
Aryana Engineer

Aryana Engineer (s. 6. maaliskuuta 2001) on kanadalainen lapsinäyttelijä, joka teki debyyttinsä vuoden 2009 kauhuelokuvassa Ottolapsi.
Engineer syntyi 6. maaliskuuta 2001 Vancouverissa Brittiläisessä Kolumbiassa. Hänet löysi hänen agenttinaapurinsa, joka näki hänen kommunikoivan kuuron äitinsä kanssa viittomakielellä. Naapuri esitteli hänet Ottolapsi-elokuvan näyttelijöiden valitsijoille, jotka etsivät viittomakielen taitavaa nuorta tyttöä Maxin osaan. Aryana sai roolin.
Aryanan kuulo on heikko, ja hän käyttää kuulolaitetta.
Filmografia

Ottolapsi (Orphan, 2009) – Maxine "Max" Coleman
Resident Evil: Retribution (2012) – Becky
Filmografia > Mainokset

Talviolympialaiset 2010
Aiheesta muualla

Aryana Engineer Internet Movie Databasessa. (englanniksi)
Black Rose

Black Rose -nimisiä musiikkialbumeja ovat:
Black Rose, John David Southerin albumi vuodelta 1976
Black Rose, Thin Lizzyn albumi vuodelta 1979
Black Rose, Cherin albumi vuodelta 1980.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Black Rose”, voi hakea sivunnimihaulla, laajalla sivunnimihaulla tai tekstihaulla.
Barbituurihappo

| Barbituurihappo |
| --- | --- |

Tunnisteet
IUPAC-nimi:  1,3-diatsinaani-2,4,6-trioni
CAS-numero:  67-52-7
PubChem CID:  6211
SMILES:  C1C(=O)NC(=O)NC1=O
Ominaisuudet
Molekyylikaava:  C4H4N2O3
Moolimassa:  128,09 g/mol
Sulamispiste:  245 °C
Kiehumispiste:  260 °C
Liukoisuus veteen:  142 g/l
Barbituurihappo (muita nimiä barbituraattihappo ja malonyyliurea) on pyrimidiinijohdannainen, heterosyklinen orgaaninen yhdiste josta on johdettu joukko depressantteja lääkeaineita, barbituraatteja. Puhtaalla barbituurihapolla ei ole barbituraattien tavoin fyysisiä tai psyykkisiä vaikutuksia.
Barbituurihapon keksi saksalainen kemisti Adolf von Baeyer vuonna 1864 yhdistäessään kondensaatioreaktiossa ureaa ja appelsiinimehusta saatavaa malonihappoa. Malonihappo on myöhemmin korvattu prosessissa dietyylimalonaatilla.
Barbituurihappoa käytetään myös synteesissä riboflaviinin valmistukseen.
Barbituurihappo on huoneenlämmössä hajuton, veteen hyvin liukeneva jauhe. Barbituurihapon kemiallinen kaava on C4H4N2O3, moolimassa 128,09 g/mol, CAS-numero 67-52-7.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Barbituric acid (englanniksi)
Kyoto Encyclopedia of Genes and Genomes (KEGG): Barbituric acid (englanniksi)
ChemBlink: Barbituric acid (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Barbizon

| Barbizon |
| --- | --- |
 Auberge Ganne
 vaakuna
 Barbizon
 Koordinaatit: 48°26′48″N, 2°36′20″E 
Valtio:  Ranska
Hallintoalue:  Île-de-France
Departementti:  Seine-et-Marne
Arrondissmentti:  Fontainebleaun arrondissementti
Kantoni:  Fontainebleaun kantoni
Hallinto:  
 – määri:  Philippe Douce
Pinta-ala:  
 – Kokonaispinta-ala:  5,27 km²
Korkeus:  75–93 m
Väkiluku (2015):  1 173
 – Väestötiheys:  223 as./km²
Aikavyöhyke:  UTC1
 – Kesäaika:  UTC2
postinumero:  77630
 
 barbizon.fr 
Infobox OKVirheellinen NIMI-arvo: 
Barbizon on kunta Ranskassa, noin 55 kilometriä Pariisin eteläpuolella lähellä Fontainebleauta. Vuonna 2006 siellä oli 1 571 asukasta. Kunta tunnetaan taidehistoriassa vaikuttaneesta Barbizonin koulukunnasta. Taiteilijaryhmän keskuspaikkana toiminut rakennus Auberge Ganne on nykyisin museona. Esillä on myös Jean-François Milletin ateljee ja Théodore Rousseaun koti.
Lev Trotski piileskeli Barbizonissa 1930-luvulla. Järjestyksessä toinen Bilderberg-ryhmän kokous järjestettiin Barbizonissa vuonna 1955.
Barbizon on valittu kauneimpien ranskalaiskylien Les Plus Beaux Villages de France -järjestön jäseneksi.
Aiheesta muualla

Kuvia tai muita tiedostoja aiheesta Barbizon Wikimedia Commonsissa
Kunnan kotisivut (ranskaksi, englanniksi)
Awash

| Awash |
| --- | --- |

Alkulähde:  Warge-vuori
Laskupaikka:  Abbejärvi
Maat:  Etiopia
Pituus:  1 200 km
Valuma-alue:  112 700 km²

Awash on joki Etiopiassa. Sen lähteet sijaitsevat Warqe-vuoren eteläpuolella hieman länteen Addis Abebasta. Awash virtaa ensin etelään kiertäen Addis Abeban, ja jälkeen uoma kulkee ensin itään ja lopulta koilliseen. Joki ohittaa matkallaan Awashin kansallispuiston ennen kuin päätyy Afarin syvänköön. Siellä Awash laskee vetensä Abhejärveen, joka sijaitsee Djiboutin rajalla noin sadan kilometrin päässä Tadjouranlahdesta.
Awash on noin 1 200 kilometriä pitkä ja sen valuma-alue on 112 700 neliökilometriä. Se on keskiosassaan runsas joki. Kuivana kautena Awash on noin 60 metriä leveä ja 1,2 metriä syvä. Sadekautena sen pinta voi olla jopa 20 metriä ylempänä. Awash tulvii tällöin runsaan kilometrin verran kummallekin rannalle.
Awash on historiallisesti merkittävä joki. Se jakoi Etiopian 1500-luvun lopulla kahteen osaan: kristittyjen asuttamaan pohjoiseen ja muslimien etelään. Lisäksi Awashin keskijuoksun laakso on merkittävä palentologinen kohde. Sieltä on löytynyt useita varhaisten ihmisapinoiden fossiileja. Merkityksensä ansiosta Awashin alajuoksun laakso on valittu myös Unescon maailmanperintöluetteloon.
Vuonna 1960 valmistui 75 kilometriä Addis Abebasta Kokan pato, ja siitä tuli alueen tärkein vesivoiman lähde. Syntynyt tekojärvi Gelilajärvi on noin 180 neliökilometrin laajuinen. Sekä järveä että patoa uhkaa kasvava sedimentaatio.
Aiheesta muualla

Awash-joen alajuoksun laakso Unescon sivuilla (englanniksi) (ranskaksi)
Bernhard Flaschberger

| Bernhard Flaschberger |
| --- | --- |

Henkilötiedot
Syntynyt: 6. heinäkuuta 1996 (ikä 28)
Uran tiedot
Laji:  yhdistetty hiihto
Maailmancup
Kaudet:  2014-
Voitot:  0
Palkintokorokkeella:  0
 Tietolaatikko päivitetty 30. marraskuuta 2014 
Bernhard Flaschberger (s. 6. heinäkuuta 1996) on itävaltalainen yhdistetyn hiihtäjä. Hän voitti nuorten MM-kultaa joukkuekilpailussa Val di Fiemmessä helmikuussa 2014. Flaschberger debytoi Yhdistetyn maailmancupissa Rukalla suurmäen ja 10 kilometrin hiihdon kilpailussa marraskuussa 2014. Ensimmäisessä kilpailussaan Flaschberger oli heti 14. ja päivää myöhemmin hän oli joukkuesprintin viides.
Bernhard Franz Kühnel Langer

Bernhard Franz Kühnel Langer MSC (s. 4. joulukuuta 1927) on perulainen roomalaiskatolinen piispa. Hänet vihittiin papiksi 6. elokuuta 1955 ja nimitettiin Caravelín prelaatiksi 26. tammikuuta 1983. Piispaksi konsekroinnin suoritti 27. huhtikuuta Federico Richter Fernandez-Prada, jota avustivat Germán Schmitz Sauerborn ja Guido Breña López.
Kühnel Langer jäi eläkkeelle 18. kesäkuuta 2005.
Arecibo-viesti

Viesti kokonaisuudessaan
Arecibo-viesti (engl. Arecibo Message) on Arecibon radioteleskooppilla avaruuteen lähetetty viesti maan ulkopuolisen älyn etsimiseen ja tiedottamaan maan elämän olemassaolosta. Viesti lähetettiin 16. marraskuuta 1974 kohti M13-tähtijoukkoa. Käytännössä katsoen vastauksen saaminen kestäisi ainakin 50 000 vuotta (25 000 suuntaansa), jos joku vastaisi viestiin. On kuitenkin huomioitava, että kohde on jo ehtinyt liikkua paikaltaan tuolloin. Radiosignaalin kokonaispituus on noin 3 minuuttia. Avattuna (ks. kuva) viestin pituus on 73 ruutua ja leveys 23 ruutua. Molemmat luvut ovat alkulukuja.
Viesti koostuu mm. seuraavista osista:
Kymmenjärjestelmän luvut 1-10 binaarikoodina
DNA:n esiintyvien alkuaineiden järjestysluvut
DNA:n nukleotidien kaavat
Kuva DNA:n kaksoiskierteestä
Ihmishahmo ja maailman väkiluku
Kuva aurinkokunnasta (Aurinko ja 9 planeettaa)
Kuva Arecibon radioteleskoopista ja läpimitasta
Luvut 1–10

Luvut 1–10 on kirjoitettu binäärilukuina niin, että alin merkki ilmaisee luvun alkamista (kaaviossa X). Ylemmillä riveillä valkoiset ruudut vastaavat ykkösiä, mustat nollia. 
Luvut 8-10 on jouduttu kirjoittamaan eri tavalla kuin muut luvut sijoittamalla lukua 8 (=23 vastaava ruutu viereiseen sarakkeeseen.
1 2 3 4 5 6 7 8  9  10
 ----------------------
 0 0 0 1 1 1 1 00 00 00
 0 1 1 0 0 1 1 00 00 10
 1 0 1 0 1 0 1 01 11 01
 X X X X X X X X  X  X
Luvut 1–10 > DNA:ssa esiintyvät alkuaineet

H C N O P
1 6 7 8 15
----------
0 0 0 1 1
0 1 1 0 1
0 1 1 0 1
1 0 1 0 1
X X X X X
Numerot 1, 6, 7, 8, ja 15 osoittavat vedyn (H), hiilen (C), typen (N), hapen (O), ja fosforin (P) järjestysluvut kirjoitettuina edellä selitetyllä tavalla binäärilukuina. DNA koostuu näistä alkuaineista.
Luvut 1–10 > Nukleotidit

DNA:n nukleotidit koostuvat fosfaatista, deoksiriboosista ja jostakin orgaanisesta emäksestä, joita ovat adeniini, tymiini, sytosiini ja guaniini.  Kaavioilla on osoitettu, mitä edellä luetelluista alkuaineista ne sisältävä ja kuinka monta atomia molekyylissä.
| 0 | 1 | 2 | 3 | 4 | 5 |
| --- | --- | --- | --- | --- | --- |

|  | Deoksiriboosi (C5H7O) | Adeniini (C5H4N5) | Tymiini (C5H5N2O2) | Deoksiriboosi (C5H7O) |  |
|  | Fosfaatti (PO4) |  |  | Fosfaatti (PO4) |  |
|  | Deoksiriboosi | Sytosiini (C4H4N3O) | Guaniini  (C5H4N5O) | Deoksiriboosi |  |
|  | Fosfaatti (PO4 |  |  | Fosfaatti (PO4 |  |

Esimerkiksi kuvan vasemmassa ja oikeassa yläkulmassa on deoksiriboosi (C5H7O), jonka kaava on luettava näin:
11000
10000
11010
XXXXX
-----
75010
eli 7 vetyatomia, 5 hiiliatomia, 0 typpiatomia, 1 happiatomi, ja 0 fosforiatomia.
Luvut 1–10 > Kaksoiskierre

11
11
11
11
11
01
11
11
01
11
01
11
10
11
11
01
X
11111111 11110111 11111011 01011110 (binaari)
= 4 294 441 822 (desimaali)
Aurinkokunta

Aurinkokunta-osio esittelee aurinkokunnan keskeiset kappaleet. Vasemmalta oikealle ovat Aurinko, Merkurius, Venus, Maa, Mars, Jupiter, Saturnus, Uranus, Neptunus ja Pluto (Plutoa ei kuitenkaan enää nykyään lasketa aurinkokunnan planeetaksi). Maata vastaava merkki on sijoitettu muita ylemmäksi ja ihmishahmon kohdalle osoittamaan, millä planeetalla ihmiset asuvat.
Aiheesta muualla

Kuvia tai muita tiedostoja aiheesta Arecibo-viesti Wikimedia Commonsissa
Osa 1 — Luvut 1–10
Part 2 — DNA:n elementit
Part 4 — DNA:n kaksoiskierre
Aurinkokunta. Aurinko vasemmalla. Maa on kolmas.
Avaruuslentokone

Avaruuslentokone
Avaruuslentokone on kiitotieltä lähtevä ja lentokoneen tavoin ilmakehän alaosien läpi kulkeva avaruusalus. Avaruussukkulat olivat ainoa operatiivisessa käytössä ollut miehitetty avaruuslentokone. Ne tosin laukaistiin pystysuoraan kahdella apuraketilla ja sukkulan kolmella omalla rakettimoottorilla, joten niitä ei tavallisesti kuitenkaan lasketa avaruuslentokoneiksi. Sukkulat palaavat Maahan liitämällä ilmakehän läpi ja laskeutuvat kiitotielle. X-37 on yhdysvaltalainen Yhdysvaltain ilmavoimien käyttämä miehittämätön kantoraketilla pystysuoraan laukaistava avaruuslentokone, kokoluokaltaan pienoisavaruussukkula.
Toimivia avaruuslentokoneita

North American X-15 oli toimiva avaruuslentokone 1960-luvun alussa, mutta sekään ei pystynyt saavuttamaan vakaata kiertorataa. Se kuitenkin pystyi liikehtimään avaruudessa ohjausrakettimoottoreiden avulla.
SpaceShipOne (Yhdysvallat) on avaruuslentokoneen prototyyppi. Se ei nouse kiitotieltä omin voimin vaan emoaluksen kyydissä. Se ei myöskään pysty saavuttamaan kiertorataa eikä edes lentämään avaruudessa.
Suunniteltuja avaruuslentokoneita

Silbervogel (Saksa), toisen maailmansodan aikainen avaruuslentokonesuunnitelma
Sänger (Saksa), 1980-luvulla alkanut ja päättynyt DLR:n avaruussukkulaprojekti
HOTOL (Englanti), englantilainen tutkielma lentokonemaisesta sukkulasta 1980-luvun jälkipuolella
C-XXI (Venäjä)
Mikojan-Gurevitš MiG-105 "Spiral" (Neuvostoliitto)
Xerus (USA)
Awashin kansallispuisto

Awash
Awash-joki
| --- | --- |
Sijainti:  Etiopia
Pinta-ala:  752,4 km²
| --- | --- |
Tyyppi:  Kansallispuisto, puisto 
Perustettu:  1966
muokkaa - muokkaa wikitekstiä - muokkaa Wikidataa
Awashin kansallispuisto sijaitsee Etiopiassa Afarin alueen eteläosassa 225 kilometriä itään pääkaupunki Addis Abebasta. Kansallispuiston eteläraja seuraa Awash-jokea ja se käsittää 752 neliökilometriä akasiametsiä ja ruohomaata. Addis Abeban ja Etiopian toiseksi suurimman kaupungin Dire Dawan yhdistävä valtatie halkaisee puiston eteläiseen Illala Sahan tasankoon ja pohjoiseen Kudun laaksoon.
Awashin kansallispuisto perustettiin vuonna 1966, ja se on Etiopian vanhin kansallispuisto. Päätös perustamisesta hyväksyttiin lopullisesti vasta kolme vuotta myöhemmin.
Puiston villieläimiin kuuluvat itäafrikanbeisa, soemmerringingaselli, dikdik, sekä pikku- ja isokudu. Alueella elää myös yli 400 lintulajia. Kudun laaksossa kasvaa palmulehtoja, joiden keskellä on kuumia lähteitä.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Ben Thatcher (muusikko)

Ben Thatcher on brittiläinen muusikko, joka tunnetaan parhaiten rock-duo Royal Bloodin rumpalina. Hän perusti yhtyeen laulaja-basisti Mike Kerrin kanssa vuonna 2011. Kotoisin Worthingista, West Sussexistä, Thatcherin voimakas ja dynaaminen rumpujen soittotyyli on olennainen osa bändin soundia. Hänen energiset esityksensä ja rytminen tarkkuutensa vaikuttavat merkittävästi bändin tunnusomaiseen raskaaseen rock- ja blues-vaikutteiseen soundiin. Royal Bloodin debyyttialbumi, joka julkaistiin vuonna 2014, nosti heidät kuuluisuuteen, ja he ovat jatkaneet kaupallista menestystä ja kriitikoiden suosiota myöhemmillä julkaisuillaan. Thatcherin rooli bändissä, yhdessä hänen kemiansa kanssa Kerrin kanssa, on ollut ratkaiseva tekijä Royal Bloodin aseman vakiinnuttamisessa nykyaikaisen rock-musiikin kentällä.
BBC Four

| BBC Four |
| --- | --- |
 BBC Fourin tunnus.
Lähetykset alkoivat:  2. maaliskuuta 2002
Omistaja:  BBC
Kuvaformaatti:  576i SDTV
Katsojaosuus:  0,91 % (maaliskuu 2017, )
Maa:   Yhdistynyt kuningaskunta
Pääkonttori:  Broadcasting House, Lontoo
Aiemmin:  BBC Knowledge
Kotisivu:  www.bbc.co.uk/bbcfour
Saatavuus
Antenniverkko
Freeview:  Kanava 9
Satelliitti
Sky Digital:  Kanava 116
Astra 2D:  10773H 22000 5/6
Kaapeliverkko
Virgin Media:  Kanava 107
UPC Ireland:  Kanava 117
Infobox OKNimi-testi OK: 
BBC Four on BBC:n omistama ilmainen televisiokanava. Kanava on nähtävissä Isossa-Britanniassa digitaalisen televisioverkon alueella. BBC Four aloitti lähetyksensä BBC Knowledge -kanavan tilalla 2. maaliskuuta 2002.
BBC Fourin vuosittainen budjetti on noin 63 miljoonaa puntaa (2013-14), mikä on noin 4,4 prosenttia BBC:n pääkanavan BBC Onen vuosibudjetista. Kanavan katsojaosuus oli maaliskuussa 2017 noin 0,91 %.
Ohjelmisto

BBC Four otti ensimmäisenä ohjelmistoonsa koomikko Larry Davidin Seinfeldin seuraajasarjan Jäitä hattuun, Armando Iannuccin poliittisen satiirin The Thick of Itin ja Flight of the Conchordsin.
Kanavan ohjelmisto koostuu taiteesta, tiededokumenteista, klassikkodraamasta ja ei-englanninkielisistä tuotannoista.
Arkipäivisin klo 19.00 BBC Fourilla esitetään puoli tuntia kestävä kansainvälinen uutisohjelma, World News Today, jota lähetetään myös BBC Worldillä.
Draamasarjat ovat kuuluneet kanavan suosituimpiin ohjelmiin. Sarjat kuten Alan Clark Diaries (2003) ja Kenneth Williams: Fantabulosa! (2006) ovat olleet BBC Fourin korkeimpia katsojalukuja saaneita sarjoja; kummatkin keräsivät lähes joka jaksolle katsojia noin 800 000. 18. maaliskuuta 2008 kanavan esittämää The Curse of Steptoeta katsoi enimmillään noin 1,41 miljoonaa ihmistä, mikä on BBC Fourin katsojaennätys.
Aiheesta muualla

BBC Fourin kotisivut. (englanniksi)
BBC Fourin ohjelmatiedot. (englanniksi)
Ben Thapa

Ben Vishala Thapa (2. maaliskuuta 1982 Cambridge – 8. syyskuuta 2024) oli brittiläinen tenori.
Thapa opiskeli Guildhall School of Musicissa ja Royal College of Musicissa. Vuonna 2013 hän valmistui Wales International Academy of Voicesta. Hänet valittiin Brittenin ja Pearsin nuorten taiteilijoiden ohjelmaan. Thapa tuli alun perin tunnetuksi yhtenä oopperapopia esittäneen G4-yhtyeen alkuperäisjäsenistä. G4 sijoittui toiseksi The X Factorissa vuonna 2004 ja julkaisi debyyttialbuminsa vuonna 2005. Thapa lähti G4-kokoonpanosta vuonna 2018 keskittyäkseen uraan solistina.
Thapa esiintyi myöhemmin muun muassa Manoel-teatterissa Wolfgang Amadeus Mozartin oopperan La clemenza di Tito nimiroolissa. Hänen ohjelmistoonsa kuului myös presidentin rooli Karlheinz Stockhausenin oopperassa Mittwoch aus Licht. Vuonna 2020 Thapa esiintyi ensimmäisen kerran English National Operassa. Hänen konserttiohjelmistoonsa kuului teoksia muiden muassa Claudio Monteverdiltä, Georg Friedrich Händeliltä, Ludwig van Beethovenilta, Gioachino Rossinilta, Edward Elgarilta ja Ralph Vaughan Williamsilta. Thapa kuoli 42-vuotiaana munuaisten vajaatoimintaan.
Bee Line Railroad

| Bee Line Railroad> Perustiedot |
| --- | --- |
Lyhenne:  BLEX
Toiminta-alue:  Indianan länsiosa
Kotipaikka:  Stewart, Indiana
Toiminnassa:  1994
Rataverkko
Raideleveys:  1 435 mm
Bee Line Railroadin rataa Tabissa, Indianassa.
Bee Line Railroad (AAR-lyhenne: BLEX) on yhdysvaltalainen paikallinen rautatieyhtiö, joka hoitaa liikennettä omistamallaan Handyn ja Stewartin välisellä 16 kilometrin pituisella rataosalla Warrenin ja Bentonin piirikunnissa Indianan osavaltion länsiosassa.
Rautatien kuljetukset muodostuvat pääosin maataloustuotteiden ja -laitteiden kuljetuksesta. Yhtiöllä on yhdysliikenneasema Kankakee, Beaverville and Southern Railroadin kanssa Handyssä, noin kolme kilometriä itään Ambian kaupungista.
Aiheesta muualla

Stewart Grain Company
Ben Traoré

Ben Traoré (s. 18. huhtikuuta 1986 Mali) on malilainen jalkapalloilija. Hän pystyy pelaamaan monessa eri roolissa niin keskikentällä kuin hyökkäyksessäkin.
Traoré teki testijakson jälkeen yhden kauden kattavan sopimuksen suomalaisen Valkeakosken Hakan kanssa maaliskuussa 2010. Hän pelasi Hakassa Veikkausliigan kaudella 2010 15 ottelua, joista ensimmäisen 19. huhtikuuta kotikentällä Turun Palloseuraa vastaan.
Arriving Somewhere...

| Arriving Somewhere> .. Porcupine Tree |
| --- | --- | --- |

DVD-julkaisun tiedot
 Äänitetty : lokakuu 2005
 Julkaistu: 21. elokuuta 2006
 Tyylilaji: progressiivinen rock
 Kesto: 101.48
 Levy-yhtiö: Snapper Music
Listasijoitukset
  4.
Porcupine Treen muut julkaisut
|   | Arriving Somewhere... 2006 | Anesthetize 2010 |
Arriving Somewhere... on brittiläisen progressiivista rockia soittavan Porcupine Treen ensimmäinen live-DVD. Ykkös-DVD käsittää yhtyeen esiintymisen Chicagon Park Westissä 11. ja 12. lokakuuta 2005. Kakkos-DVD sisältää bonusmateriaalia.
DVD debytoi Suomen virallisen listan neljännellä sijalla.
Kappaleet

Revenant – 3:04
Open Car – 4:46
Blackest Eyes – 4:41
Lazarus – 4:06
Hatesong – 9:14
Don't Hate Me – 8:38
Mother and Child Divided – 5:11
Buying New Soul – 7:17
So-Called Friend – 4:55
Arriving Somewhere but Not Here – 12:57
Heartattack in a Layby – 4:07
The Start of Something Beautiful – 7:19
Halo – 6:42
The Sound of Muzak – 5:14
Even Less – 6:54
Trains – 7:18
End Credits (Mother and Child Divided remix) – 2:05
Kappaleet > Bonus-DVD

Futile Rockpalast-lähetyksestä – 6:09
Radioactive Toy Rockpalast-lähetyksestä – 5:59
Lazarus – promovideo (ohjaus Lasse Hoile)
The Start of Something Beautiful – video (ohjaus Przemyslaw Vshebor ja Lasse Hoile)
Halo – video(ohjaus Lasse Hoile)
Mother and Child Divided – video (ohjaus Lasse Hoile)
Cymbal Song (Gavin Harrison, stereona ja 5.1-äänillä)
Valokuvagalleria (taustalla Richard Barbierin ja Steven Wilsonin ambient-musiikkia)
Kokoonpano

Steven Wilson – kitara, laulu
Richard Barbieri – koskettimet
Colin Edwin – bassokitara
Gavin Harrison – rummut
John Wesley – kitara, taustalaulu
Arvostelut

Record Collector:
Aiheesta muualla

Arriving Somewhere... discogs.com -sivustolla (englanniksi)
Awasa

| Awasa አዋሳ |
| --- | --- |
 Kaupungin laitamaa
 Awasa
 Koordinaatit: 07°03′N, 38°28′E 
Valtio:  Etiopia
Osavaltio:  YeDebub Biheroch Bihereseboch na Hizboch Kilil
Piiri:  Sidamo
Väkiluku (2015)  (arvio):  300 100
 
 www.awassacity.gov.et 
Infobox OKVirheellinen NIMI-arvo: 
Awasa on kaupunki Etiopiassa. Se sijaitsee Awasa-järven rannikolla. Kaupungin asukasluku oli vuoden 2015 arvion mukaan noin 300 100. Kalastus on Awasan asukkaiden tärkein elinkeino. Kaupunki oli aiemmin Sidamon provinssin pääkaupunki.
Aiheesta muualla

Kuvia tai muita tiedostoja aiheesta Awasa Wikimedia Commonsissa
Matkaopas aiheesta Awasa Wikivoyagessa (englanniksi)